θυναρχω αρχοντος μεινος θ[ει]λουθιω αγχιαρος ευμειλω ταμιας ευβωλυ αρχεδαμω φωκειι χρεος απεδωκα απο τας σουγγραφω πεδα των πολεμαρχων κη των κατοπταων ανελομενος τας σουγγραφως τας κιμενας παρ ευφρονα κη φιδιαν κη πασικλειν κη τιμομειλον φωκειας κη δαμοτελειν λυσιδαμω κη διωνυσιον καφισοδωρω χηρωνεια κατ το ψαφισμα τω δαμω. θυναρχω αρχοντος μεινος αλα[λ]κομενιω αρνων πολυκλειος ταμιας απεδωκε ευβωλυ αρχεδαμω φωκειι απο τας σουγγραφω το καταλυπον κατ το ψαφισμα τω δαμω ανελομενος τας σουγγραφως τας κιμενας παρ σωφιλον κη ευφρονα φωκειας κη παρ διωνυσιον καφισοδωρω χηρωνεια κη λυσιδαμον δαμοτελιος πεδα των πολεμαρχων κη των κατοπταων. αρχοντος εν ερχομενυ θυναρχω μεινος αλαλκομενιω εν δε ελατιη μενοιταο αρχελαω μεινος πρατω ομολογα ευβωλυ ελατιηυ κη τη πολι ερχομενιων επιδει κεκομιστη ευβωλος παρ τας πολιος το δανειον απαν κατ τας ομολογιας τας τεθεισας θυναρχω αρχοντος μεινος θειλουθιω κη ουτ οφειλετη αυτυ ετι ουθεν παρ ταν πολιν αλλ απεχι παντα περι παντος κη αποδεδοανθι τη πολι τυ εχοντες τας ομολογιας ειμεν ποτιδεδομενον χρονον ευβωλυ επινομιας ετια πετταρα βουεσσι σουν ιππυς διακατιης ικατι προβατυς σουν ηγυς χειλιης. αρχι τω χρονω ο ενιαυτος ο μετα θυναρχον αρχοντα ερχομενιυς απ[ο]γραφεσθη δε ευβωλον κατ ενιαυτον εκαστον παρ τον ταμιαν κη τον νομωναν τα τε καυματα των προβατων κη ταν ηγων κη ταν βουων κη ταν ιππων κ[η]κα τινα ασαμα ιωνθι κη το πλειθος. με[ι] απογραφεσθω δε πλιονα των γεγραμμενων εν τη σουγχωρεισι. η δε κα τις [πραττει]τη το εννομιον ευβωλον οφειλε[τω α πο]λις των ερχομενιων αργουριω [μνας] πετταρακοντα ευβωλυ καθ εκα[στον ε]νιαυτον κ[η] τοκον φερετω δραχμας [απο] τας μνας εκαστας κατα μεινα [εκασ]τον κη εμπρακτος εστω ευβ[ωλυ] [α πολις] των ερχ[ο]μεν[ιων] [--].
Boiotia — Orchomenos — ca. 250-200 BC
 ca. 250-200 BC